open-index/open-wikipedia-markdown huggingface dataset:
Carl Krebs

**Carl Immanuel Krebs** (11. helmikuuta 1889 Aarhus – 15. toukokuuta 1971 Slagelse) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä pronssia saaneeseen joukkueeseen.

## Lähteet
Fredrik Östring

**Fredrik Östring** (14. tammikuuta 1810 Närpiö – 6. syyskuuta 1855 Maalahti) oli suomalainen pappi ja kuului herännäisyyden vaikuttajiin. Hänen innokkaaseen toimintaansa ruotsinkielisellä Pohjanmaalla kiinnitettiin viranomaisten taholta huomiota ja hän sai syytteen luvattomien uskonnollisten kokousten järjestämisestä. Hänet pidätettiin puoleksi vuodeksi virantoimituksesta.

Myös hänen veljensä Johan Jakob Östring vaikutti herännäisyyden piirissä.

Hän kuoli haaksirikossa Maalahdessa 6. syyskuuta 1855.

## Lähteet

## Aiheesta muualla
*Uppslagsverket Finland
Johan Jakob Östring

**Johan Jakob Östring** (1813–1836) oli suomalainen herännäisyyden piirissä toiminut henkilö. Hänet karkotettiin vuonna 1834 yliopistosta eräiden pohjalaisopiskelijoiden kanssa, joukossa muun muassa Lars Stenbäck, heidän suunniteltuaan mielenosoitusta. Hyvin lahjakkaana pidetty Östring oli tutustunut herännäisyyteen Stenbäckin kotona Vöyrin pappilassa, ja oli sen jälkeen pietismin kannattaja. Hän kuoli keuhkotautiin vuonna 1836, ja Stenbäck purki suruaan hänen kuolemastaan runoihinsa.

Hänen veljensä Fredrik Östring oli herännäisyyden vaikuttajahenkilöitä.

## Lähteet

## Kirjallisuutta
*R[udolf] I[srael] Holsti, *Minnesteckning af Johan Jacob Östring*, 1841

## Aiheesta muualla
*
Jenni Jaakkola

**Jenni Jaakkola** (s. 20. helmikuuta 1999) on ensimmäisen KIDSing-lastenlaulukilpailuohjelman voittaja.

## Ura
25. toukokuuta 2013 järjestetyn finaalin voiton ansiosta Jaakkola sai levytyssopimuksen Antti Tuiskun oman levymerkin Hyökyaalto Recordsin kanssa. Hän pääsi myös esiintymään Tuiskun syksyllä 2013 järjestetylle juhlakiertueelle.

Jaakkolan esikoisalbumin äänitykset aloitettiin heinäkuussa 2013. *[[Siipeni mun]]* -niminen albumi julkaistiin 11. lokakuuta 2013.

Jaakkola levytti vuonna 2016 Suomen Partiolaisten suurleirin Roihun virallisen leirilaulun ”Roihu”. Saman vuoden syksyllä hän teki cameoroolin Ylen *[[Uusi päivä (televisiosarja)|Uusi päivä]]* -draamasarjassa. Vierailun yhteydessä hän vieraili sarjassa mukana olevan Bongolava-yhtyeen singlellä ”Paperisetelit”.

Jaakkola teki joitakin keikkoja Jenni Jaakkola Coverband -yhtyeen kanssa.

Nykyään Jennin musiikkiura on tauolla sillä Jenni opiskelee kotitalousopettajaksi ja asuu nykyään Australian Sydneyssä.

## Diskografia
### Albumit

### Singlet

### Musiikkivideot
* *Tämä on unta* (Ohj. Samu Amunét)
* *Minä ja siipeni mun* (Ohj. Joonas Laaksoharju)
* *Roihu* (Ohj. Aapo Rainio)
**Paperisetelit*

## Lähteet
Nick Kyrgios

**Nicholas Hilmy Kyrgios** (s. 27. huhtikuuta 1995 Canberra) on australialainen tennispelaaja. Parhaimmillaan hän on ollut kaksinpelissä ATP-listan sijalla 13 lokakuussa 2016 ja nelinpelissä sijalla 29 huhtikuussa 2022. Kyrgios siirtyi ammattilaiseksi vuonna 2013.

Kyrgios voitti junioriurallaan kaksinpeliturnauksen Australian avoimissa 2013. Nelinpelimestaruutensa hän voitti Ranskan avoimissa 2012 sekä Wimbledonissa 2012. Hän oli myös junioreiden maailmanlistan ensimmäisellä sijalla.

Helmikuussa 2013 Kyrgios voitti haastajaturnauksen kaksinpelin Sydneyssä. Ranskan avoimissa 2013 Kyrgios teki grand slam -debyyttinsä ammattilaisena. Ensimmäisellä kierroksella villin kortin turnauksen pääsarjaan saanut Kyrgios voitti maailmanlistan sijalla 57 olleen Radek Štěpánekin luvuin 7–6(4), 7–6(8), 7–6(11). Wimbledonissa 2014 Kyrgios eteni puolivälieriin voittaen neljännellä kierroksella Rafael Nadalin.  Puolivälierässä hän hävisi Milos Raonicille. Wimbledonin menestyksensä johdosta Kyrgios nousi ATP-rankinglistalla sijalle 66.

Kyrgios on voittanut kaksinpelissä kuusi ATP-turnausta: Marseillessa, Atlantassa ja Tokiossa vuonna 2016, Brisbanessa vuonna 2018 sekä Washingtonissa ja Acapulcossa 2019. Nelinpelissä hän on voittanut Jack Sockin parina Lyonin turnauksen vuonna 2018 sekä Thanasi Kokkinakisin kanssa Australian avoimet 2022.

## Yksityiselämä
Kyrgioksen isä George on australiankreikkalainen ja hänen äitinsä Norlaila ("Nill") malesialainen. Hänen isänsä on talomaalari ja äiti tietokoneinsinööri. Hänen äitinsä on syntynyt Malesiassa Selangorin sulttaanin kuningasperheeseen, mutta hän pudotti pois prinsessan arvonsa muuttaessaan parikymmenvuotiaana opiskelemaan Australiaan. Hänellä on kaksi sisarusta, veli Christos ja sisko Halimah. Kyrgios kävi Radford Collegessa peruskoulunsa ja lukion canberralaisessa Daramalan Collegessa valmistuen vuonna 2012.

Kyrgios joutuu Australiassa elokuussa 2022 oikeuteen syytettynä vuonna 2021 tapahtuneesta tyttöystävänsä pahoinpitelystä.

## Lähteet

## Aiheesta muualla
* Nick Kyrgiosin kotisivut 
* 
*
Benson

**Benson** voi tarkoittaa ainakin seuraavia:

## Maantiede
*Benson, kaupunki Arizonassa

## Henkilöt
### Sukunimenä
*Amber Benson (s. 1977), yhdysvaltalainen näyttelijä
*Ashley Benson (s. 1989), yhdysvaltalainen näyttelijä
*Constantine Walter Benson (1909–1982), brittiläinen lintutieteilijä
*Edward Frederic Benson (1867–1940), englantilainen kirjailija
*Ezra Taft Benson (1899–1944), yhdysvaltalainen mormonikirkon profeetta ja presidentti
*Frank Weston Benson (1862–1951), yhdysvaltalainen impressionistinen taidemaalari
*George Benson (s. 1943), yhdysvaltalainen muusikko
*Gordon Benson (s. 1994), brittiläinen triathlonisti
*Jodi Benson (s. 1961), yhdysvaltalainen näyttelijä
*Mildred Benson (1905–2002), yhdysvaltalainen lastenkirjailija ja toimittaja
*Nick Benson (s. 1994), yhdysvaltalainen näyttelijä
*Owusu Benson (s. 1977), ghanalainen jalkapalloilija
*Peter Benson (1943–2018), brittiläinen näyttelijä
*Raymond Benson (s. 1955), yhdysvaltalainen kirjailija
*Robby Benson (s. 1956), yhdysvaltalainen näyttelijä
*Robert Benson (1894–1956), kanadalainen jääkiekkoilija
*Stephen Allen Benson (1816–1865), Liberian presidentti
*Yrjö Benson, suomalainen virkamies
*Zach Benson (s. 2005), kanadalainen jääkiekkoilija

### Etunimenä
*Benson Jack Anthony (s. 1997), australialainen näyttelijä
*Benson Boone (s. 2002), yhdysvaltalainen laulaja ja lauluntekijä
*Benson Kipchumba Cherono (s. 1984), kenialaissyntyinen kestävyysjuoksija
*Benson Henderson (s. 1983), yhdysvaltalainen vapaaottelija
*Benson Koech (s. 1974), kenialainen keskimatkojen juoksija
*Omar Benson Miller (s. 1978), yhdysvaltalainen näyttelijä.

## Muita
*Benson & Hedges, brittiläinen tupakkayhtiö
*Benson-kattila, höyrykattilatyyppi
*Benson, yhdysvaltalainen tilannekomedia
*Benson-luokka, Yhdysvaltain laivaston hävittäjäluokka
Sven Ivar Seldinger

**Sven Ivar Seldinger** (19. toukokuuta 1921 Mora, Ruotsi – 21. helmikuuta 1998) oli ruotsalainen radiologi, joka keksi Seldingerin tekniikaksi kutsutun lääketieteellisen toimenpiteen jolla saavutetaan turvallinen pääsy verisuoniin ja muihin onttoihin elimiin. Tekniikka on mahdollistanut nykyiset angiografiat, joita radiologit ja kardiologit tekevät.
Elemér Pászti

**Elemér Pászti** (20. joulukuuta 1889 Szolnok – 27. lokakuuta 1965 Budapest) oli unkarilainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä moniottelussa hopeaa saaneeseen joukkueeseen. Hän osallistui myös vuoden 1928 kesäolympialaisiin Amsterdamissa.

## Lähteet
Johannes Theodor Suhr

**Johannes Theodor Suhr** (24. tammikuuta 1896 Nyborg – 10. maaliskuuta 1997) oli tanskalainen roomalaiskatolinen piispa. Hänet vihittiin benediktiinien papiksi 1. huhtikuuta 1933 ja nimitettiin Tanskan apostolisen vikariaatin (tuleva Kööpenhaminan hiippakunta) johtoon sekä Baleciumin titulaaripiispaksi 13. joulukuuta 1938. Piispaksi vihkiminen seurasi 15. tammikuuta 1939. Pääkonsekraattorina toimi Pietro Fumasoni Biondi, jota avustivat Celso Benigno Luigi Costantini ja Gregorio Diamare.

29. huhtikuuta 1953 Suhr sai nimityksen Kööpenhaminan piispaksi, jona hän toimi, kunnes erosi tehtävistään 6. lokakuuta 1964. Eroamispäivänään hän sai nimityksen Apisa Maiuksen titulaaripiispaksi. Hän erosi myös titulaarihiippakunnan johdosta 16. kesäkuuta 1976. Hän osallistui Vatikaanin toiseen kirkolliskokoukseen.

## Lähteet
Leonard Hanson

**Leonard Hanson** (1. marraskuuta 1887 Bradford, West Yorkshire – 27. lokakuuta 1949 Bradford, West Yorkshire) oli brittiläinen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja sitten vuoden 1912 kesäolympialaisissa Tukholmassa, jossa hän sai moniottelun joukkuekilpailussa pronssia ja jäi sen yksilökilpailussa 12. sijalle.

## Lähteet
Aldabrankerttunen

**Aldabrankerttunen** (*Nesillas aldabrana*) on kerttusten heimoon kuulunut, sukupuuttoon kuollut varpuslintu. Lajia tavattiin kotoperäisenä Aldabralla. Se löydettiin vuonna 1967 ja viimeinen havainto siitä tehtiin vuonna 1983. Lajia etsittiin saarelta vuosina 1986 ja 2003–2004, mutta etsinnät eivät tuottaneet tulosta.

## Lähteet
Scala (Kuopio)

**Finnkino Scala** on Kuopiossa kauppa- ja viihdekeskus Minnassa sijaitseva Finnkinon elokuvateatteri, joka avattiin vuonna 2013.

Scalassa on seitsemän salia. Teatteri on täysin digitaalinen ja kaikki elokuvat esitetään digitaalisessa muodossa. Myös aulojen julistepaikat ovat digitaalisia. Teatterissa on käytössä Dolbyn 3D-tekniikkaa. Myös lapsille on saatavana omat 3D-lasit. Scalassa on myös itsepalvelulla toimivia lippuautomaatteja, joista voi lunastaa muun muassa internetissä varatut liput. 

## Lähteet
Jack the Nipper

**Jack the Nipper** on Gremlin Graphicsin kehittämä vuonna  julkaistu tasohyppelypeli. Peli perustuu väljästi Brittiläiseen "Sweeny Toddler"-sarjakuvahahmoon.

## Peli
*Jack the Nipper* on sivusta kuvattu tasohyppelypeli. Hahmot ja esineet ovat oikeasti kaksiulotteisia, mutta peliin on lisätty illuusio kolmiulotteisuudesta sallimalla hahmojen pystyakselin suuntaiset liikkeet pelikentällä. 

Pelaaja ohjaa tuhmaa lasta, joka haluaa rikkoa ennätyksen tuhmuudessa. Saavuttaakseen tuhmuuspisteitä hän tekee ilkeitä kepposia kaupungin asukkaille. Tuhmuutta mitataan omalla mittarillaan, jonka täyttyessä peli on läpäisty. Mikäli vihaiset aikuiset saavat hänet kiinni, hän saa osakseen kuritusta. Jokainen kontakti aikuiseen lisää kuritusmittarin lukemaa ja mikäli mittari täyttyy, Jack menettää yhden elämän. Myös kosketukset kaupungin kummituksiin ja hirviöihin lisäävät kuritusmittarin lukemaa.

## Aiheesta muualla
* 
*''Jack the Nipper'' World of Spectrum
*''Jack the Nipper'' C64.com
Comeblack

**Comeblack** on saksalaisen hard rock-yhtye Scorpionsin kokoelma/cover -albumi. Se julkaistiin vuoden 2010 *[[Sting in the Tail]]* -albumin ja konserttikierueen jälkeen marraskuussa 2011.

Puolet albumin kappaleista on uudelleennauhoitettuja yhtyeen klassikkokappaleita ja puolet cover-versioita 60- ja 70-luvun suosituista rock-kappaleista. 

Yhdysvalloissa Comeblack-albumi myi noin 5000 kappaletta ja debytoi sijalla 90 Billboard 200-listalla

Allmusic antoi albumille kolme tähteä viidestä arvioiden uudelleennauhoitettujen kappaleiden kuulostavan "isommilta kuin 80-luvun versiot" ja huomautti, että cover-versiot "Children of the Revolution" ja "Tainted Love" erottuivat joukosta positiivisesti.

## Kappaleet

## Kokoonpano
;Scorpions
* Klaus Meine – laulu
* Matthias Jabs – soolokitara, kitara, akustinen kitara, talk box
* Rudolf Schenker – rytmikitara, soolokitara, taustalaulu
* Paweł Mąciwoda – basso
* James Kottak – rummut, taustalaulu

;Muut muusikot
* Amandine Bourgeois – laulu (kappale ”Je t’aime encore”)
* Peter Kirkman – radioääni, taustalaulu

## Arvostelut
* Allmusic: 

## Lähteet

## Aiheesta muualla
* 
*
San Jacinton taistelu

**San Jacinton taistelu** oli 21. huhtikuuta 1836 käyty taistelu Texasin tasavallan ja Meksikon joukkojen välillä lähellä nykyistä Harrisin piirikuntaa Texasissa. Taistelu alkoi Texasin Sam Houstonin joukkojen yllätyshyökkäyksellä ja päättyi Texasin murskavoittoon. Taistelussa kuoli yli 600 meksikolaista ja vain yhdeksän texasilaista. Lisäksi satoja meksikolaisia sotilaita jäi texasilaisten vangiksi, heidän mukanaan Meksikon joukkojen komentaja kenraali Santa Anna.

Taistelun seurauksena Meksikon joukot vetäytyivät Texasin alueelta ja valtiot tekivät rauhansopimuksen. Rauhansopimuksessa texasilaiset vapauttivat kenraali Annan ja Meksiko lupasi tunnustaa Texasin itsenäisyyden. San Jacintonin taistelulla oli näin merkittävä rooli Texasin itsenäistymisessä ja myöhemmässä liittymisessä Yhdysvaltoihin.

## Lähteet

## Aiheesta muualla
Nils Granfelt

**Nils Daniel Granfelt** (17. helmikuuta 1887 Tukholma – 21. heinäkuuta 1959 Nacka) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen. Myös Nilsin veljet Erik ja Hans Granfelt olivat olympiamitalisteja. Lisäksi Granfelt oli miekkailija Nils Rydströmin setä/eno.

## Lähteet
Dandiya

**Dandiya** on suosittu rajasthanilainen ja gujaratilainen kansantanssi. Värikkäisiin asuihin sonnustautuneet esiintyjät tanssivat pitkien keppien kanssa. Tanssia säestetään Meddale-nimisellä rummulla. Rajasthanilaisen Bhil-heimon jäsenet esittävät tanssista eri variaatioita, joista kukin liittyy maanviljelyssykleihin. Esimerkkeinä tällaisista tansseista mainittakoon Ghumer, Raika ja Jhoria -nimiset tanssit. 

Gher-tanssi on Mina-heimon keskuudessa suosittu tällainen tanssi. Heimo on samankaltainen kuin Bhil-heimo. Valar-niminen tanssi taas on tyypillinen rajasthanilaisen Garasia-heimon keskuudessa esiintyvä Dandiya-tyyppinen tanssi.

## Lähteet

## Aiheesta muualla
Erik Granfelt (voimistelija)

**Erik Gustaf Granfelt** (17. marraskuuta 1883 Tukholma – 18. helmikuuta 1962 Täby) oli ruotsalainen voimistelija, köydenvetäjä ja olympiavoittaja. Hän oli mukana voittamassa joukkuevoimistelussa kultaa vuoden 1908 kesäolympialaisissa Lontoossa. Lisäksi hän kuului köydenvedossa pronssia saaneeseen joukkueeseen Ateenan välikisoissa 1906.

Myös Erikin veljet Nils ja Hans Granfelt olivat olympiaurheilijoita. Granfelt oli lisäksi miekkailija Nils Rydströmin setä/eno.

## Lähteet
Olaf Ingebretsen

**Olaf Ingebretsen** tai **Ingebrigtsen** (24. toukokuuta 1892 Oslo – 20. heinäkuuta 1971 Bærum) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä pronssia saaneeseen joukkueeseen.

## Lähteet
Torkild Garp

**Torkild Garp** (31. tammikuuta 1883 Kööpenhamina – 16. helmikuuta 1976 Gentofte) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä hopeaa saaneeseen joukkueeseen.

## Lähteet
Dumhal

**Dumhal** on kashmirilainen kansantanssi. Tanssia esitetään pitkissä kaavuissa joihin kuuluu korkea kartiomainen päähine joka on koristeltu helmillä ja simpukankuorilla. Tanssijat laulavat myös rumpujen säestyksellä. Dumhal-tanssiperinteeseen kuuluu myös maahan asetettu lippu, jonka ympäri miehet tanssivat.
Harry Tobias

**Harry Tobias** (11. syyskuuta 1895 New York, New York – 15. joulukuuta 1994 Saint Louis, Missouri) oli yhdysvaltalainen sanoittaja. Hän varttui Massachusettsin Worcesterissa, ja myös hänen veljistään Charlesista ja Henrysta tuli lauluntekijöitä.

Harry Tobias aloitti laulujen kirjoittamisen 16-vuotiaana, ja hänen ensimmäiset hittinsä olivat "Take Me to My Alabama" ja "That Girl of Mine" (molemmat 1916). Hän liittyi Yhdysvaltain ilmavoimien palvelukseen vuonna 1917. Sodan jälkeen Harry aloitti musiikillisen yhteistyön Charles-veljensä kanssa. Vuonna 1929 hän lähti Hollywoodiin.

Veljiensä lisäksi Tobias teki yhteistyötä muiden muassa Elliott-poikansa, Will Dillonin, Gus Arnheimin, Neil Moretin, Jules Lamaren, Phil Bouteljen, Percy Wenrichin, Al Shermanin, Harry Barrisin, Jean Schwartzin ja Jack Sternin kanssa. Tobias otettiin vuonna 1983 Songwriters Hall of Fameen.

## Lähteet

## Aiheesta muualla
*
Knut Torell

**Knut Emanuel Torell** (1. toukokuuta 1885 Norra Sandsjö – 24. joulukuuta 1966 Österhaninge) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä ruotsalaisessa järjestelmässä kultaa voittaneeseen joukkueeseen.

## Lähteet
Ragnheiður Ragnarsdóttir

**Ragnheiður Ragnarsdóttir** (s. 24. lokakuuta 1984 Reykjavík) on islantilainen uimari. Vuoden 2004 kesäolympialaisissa Ateenassa hän jäi naisten 50 metrin vapaauinnissa 31. ja 100 metrin vapaauinnissa 40. sijalle. Hän kilpaili myös vuoden 2008 kesäolympialaisissa Pekingissä, jossa hän jäi 50 metrin vapaauinnissa 36. ja 100 metrin vapaauinnissa 35. sijalle.

## Lähteet
Alfred Engelsen

**Alfred Bertran Engelsen** (16. tammikuuta 1893 Bergen – 13. syyskuuta 1966 Tvedestrand) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen. Samoissa kisoissa hän osallistui myös uimahyppyihin.

## Lähteet
Braden Looper

**Braden LaVerne Looper** (s. 28. lokakuuta 1974 Weatherford, Oklahoma) on yhdysvaltalainen baseballpelaaja, pelipaikaltaan syöttäjä, jonka ura päättyi 2009. Hän voitti World Series -mestaruuden vuosina 2003 ja 2006. Hänen yliopistonsa oli Wichita State, ja ensimmäisen MLB-ottelunsa hän pelasi 31. maaliskuuta 1998. Looperin seuroina ovat olleet St. Louis Cardinals (1998, 2006–2008), Florida Marlins (1999–2003), New York Mets (2004–2005) ja Milwaukee Brewers (2009). Viimeisen pelinsä MLB:ssa hän pelasi 2. lokakuuta 2009.

Looper kilpaili vuoden 1996 kesäolympialaisissa Atlantassa ja kuului siellä baseballissa pronssia saaneeseen joukkueeseen. Myös Bradenin serkku Aaron Looper on pelannut MLB-tasolla.

## Lähteet
Harry Ruby

**Harry Ruby** (27. tammikuuta 1895 New York, New York – 23. helmikuuta 1974 Woodland Hills, Kalifornia) oli yhdysvaltalainen lauluntekijä, joka tuli tunnetuksi erityisesti yhteistyöstään vuonna 1920 tapaamansa Bert Kalmarin kanssa. Lisäksi Ruby työskenteli muiden muassa Edgar Leslien, Sam Lewisin, Joe Youngin ja George Jesselin kanssa.

Kalmar & Ruby -kaksikon lauluihin lukeutuvat "So Long OO Long", "Timbuctoo", "She's Mine All Mine", "Where Do They Go When They Row Row Row", "The Vamp From East Broadway", "My Sunny Tennessee", "I Gave You Up Just Before You Threw Me Down", "Who's Sorry Now", "All Alone Monday", "Happy Go Lucky", "Up in the Clouds", "I Wanna Be Loved By You", "It Was Meant to Be" ja "Three Little Words".

Ruby työskenteli Broadwaylla ja vuodesta 1930 Hollywoodissa. Hän myös kirjoitti käsikirjoituksia. Hän jatkoi työskentelyään Kalmarin kuoltua 1947; elokuva *[[Kolme pientä sanaa (elokuva)|Kolme pientä sanaa]]* (1950) kertoo Rubyn ja Kalmarin tarinasta. Ruby otettiin vuonna 1970 Songwriters Hall of Fameen.

Kun vuoden 1951 elokuvista jaettiin Oscar-palkintoja, Ruby oli ehdolla parhaan kappaleen Oscarin saajaksi kappaleella "A Kiss to Build A Dream On" elokuvasta *[[Jäljet johtavat yökerhoon]]* (*The Strip*). Sitä olivat säveltämässä ja sanoittamassa hänen lisäkseen Kalmar ja Oscar Hammerstein II. 

## Lähteet

## Aiheesta muualla
* 
* Internet Broadway Database: Harry Ruby
Marija Prymatšenko

**Marija Oksentijivna Prymatšenko**  (, sukunimi joskus myös )  (1908–1997) oli ukrainalainen naivistinen taiteilija, jonka teoksia on Ukrainan kansantaiteen museon kokoelmissa.

Polion lapsena sairastanut Prymatšenko kärsi taudin seurauksista koko ikänsä. Hän asui Bolotnjan kylässä lähellä Tšernobylia. Hän maalasi myös ydinvoimalaonnettomuutta käsittelevän sarjan, teki koristelua keramiikkatöihin ja kirjontatöitä. Töissään hän käytti pohjana satuja ja myyttejä. Myös hänen poikansa Fedir Prymatšenko on taiteilija, samoin hänen lapsenlapsensa.

Prymatšenkon teoksia on ollut esillä muun muassa Ranskassa ja Kanadassa, ja Pablo Picasson kerrotaan käyneen hänen näyttelyssään. Kuvateoksia hänen maalauksistaan on julkaistu eri puolilla maailmaa. 

## Taideteoksen kopiointi
Suomalainen suunnittelija Kristina Isola on kopioinut eläinhahmoja lukuun ottamatta Prymatšenkon maalauksen *Rotta matkalla* (1963) Marimekolle suunnittelemaansa kankaaseen *Metsän väki* (2007).

Tekijänoikeusasioissa on epäselvyyttä, sillä Ukraina kuului teoksen valmistumisen aikaan 1960-luvulla Neuvostoliittoon, eikä Neuvostoliitto kuulunut silloin kansainvälisiin tekijänoikeussopimuksiin, joista tärkein on Bernin sopimus. Prymatšenkon teosten oikeuksien omistajat ovat hänen lapsensa ja lapsenlapsensa. Taiteilijana työskentelevä lapsenlapsi Ivan Prymatšenko sanoo, ettei Ukraina kunnioita nykyisinkään tekijänoikeuksia, vaan hyödyntää teoksia surutta. Myös teosten sijaintipaikka, museo käyttää hänen mukaansa niitä kaupallisesti hyväkseen.

Marimekko on tarjoutunut ostamaan  muutamien Prymatšenkon teosten käyttöoikeuksia.


Tiedosto:Maria Primatsenko, Rotta matkalla.jpeg|Marija Prymatšenkon guassityö *Rotta matkalla*.
Tiedosto:Metsänväki+Kristina+Isola.jpeg|Kristina Isolan kopiotyö *Metsänväki*.


## Lähteet

## Aiheesta muualla
* Maria Primachenko Painting Collection)  (Arkistoitu versio, ellei sivu toimi)  
* Works of Maria Primachenko on "Art Ukraine" site  (Archive.org)
* Maria Primachenko
Pimme Korhonen

**Pimme Korhonen** on suomalainen rumpali, joka on soittanut muun muassa Bad Signissa, Teddy & the New Tigersissa, Wow-Deessa, Honey B and the T-Bonesissa, Leningrad Cowboysissa, Pietarinkadun Oilers Bandissa ja Sleepy Sleepersissa. Leningrad Cowboysin mukana Korhonen on näytellyt Aki Kaurismäen ohjaamissa *Leningrad Cowboys* -elokuvissa.

## Lähteet

## Aiheesta muualla

*
Wrangelsburgin linna

**Wrangelsburgin linna** () on kartano Wrangelsburgin kunnassa Saksassa. Se sijaitsee Mecklenburg-Etu-Pommerin osavaltiossa Vorpommern-Greifswaldin piirikunnassa Greifswaldin kaupungista kaakkoon. Carl Gustav Wrangel rakennutti alkuperäisen rakennuksen paikalle vuosien 1652 ja 1664 välillä barokkilinnan arkkitehti Caspar Vogelin piirustusten mukaan. 

Nykyinen rakennus rakennettiin 1880-luvulla.

## Lähteet
Ossi Lehtinen

**Ossi Juhani Lehtinen** (17. kesäkuuta 1934 – 2. maaliskuuta 2019 Vantaa) oli suomalainen iskelmälaulaja, joka tuli tunnetuksi Dallapé-orkesterin solistina 1960-luvulla. Ossi Lehtinen oli mukana Dallapén vuoden 1964 singlellä ”Tanja”/”Kultani nimen minä kirjoitan” (Odeon 45 PLD 228). 

Nuoruudessaan Lehtinen oli ottanut laulutunteja kuuluisalta laulupedagogilta Olavi Nybergiltä ja oopperalaulaja Jorma Huttuselta. Lehtinen aloitti esiintymisen jo vuonna 1950. Martti Jäppilä pestasi hänet Dallapén solistiksi A. Aimon jouduttua sydänvaivojen vuoksi jäämään pois orkesterin kiertueilta keväällä 1963. Lehtinen työskenteli tuolloin huoltomiehenä lentoyhtiö Aerolla. Lehtinen lauloi Dallapéssa syksyyn 1964 saakka, jolloin hän perusti oman yhtyeen ja hänen tilalleen Dallapéhen tuli Mikko Järvinen. Lehtinen palasi Dallapén laulusolistiksi vielä tammikuussa 1968, kunnes orkesterin uudeksi vakituiseksi solistiksi tuli saman vuoden kesäkuussa Kalevi Korpi.

Sittemmin Lehtinen esitti hengellistä musiikkia. Lehtisen puoliso oli Salli Sanelma (o.s. Tanninen) vuodesta 1961 tämän kuolemaan 2008. Lehtiset asuivat Salli Lehtisen keuhkosairauden takia jonkin aikaa Espanjassa, jossa Lehtinen lauloi Espanjassa asuville suomalaisille. Puolison kuoltua Lehtinen avioitui myöhemmin uudestaan. Hän asui Myyrmäessä Vantaalla ja osallistui aktiivisesti Myyrmäen helluntaiseurakunnan toimintaan laulamalla ja julistamalla. Loppuvuosinaan Lehtinen joutui laulamaan pyörätuolissa istuen.

## Lähteet
* MM studio Ossi Lehtinen, 2012, IRR-TV
* Laulaja-muusikko Ossi Lehtinen Antero Ahlgrenin vieraana. Myyrmäen Helluntaiseurakunta, 2006, TV7 ARKKI

### Viitteet
Samuli Mikkonen

**Samuli Mikkonen** (s. 24. maaliskuuta 1973) on suomalainen jazzpianisti ja säveltäjä. Nykyisin Mikkonen soittaa Kuára-triossa yhdessä rumpali Markku Ounaskarin ja trumpetisti Per Jorgensenin kanssa. Ennen Kuáraa Mikkonen on julkaissut neljä sooloalbumia ja soittanut noin 20 muulla levyllä.

Mikkonen opiskeli Jyväskylän konservatoriossa pianonsoittoa Matti Laukkasen johdolla. Mikkonen valittiin Sibelius-Akatemian jazzosastolle vuonna 1993 ja aloitti parin vuoden jälkeen myös klassisen sävellyksen opinnot. Mikkonen oli mukana vuonna 1992 perustetussa Wäinämöiset-yhtyeessä yhdessä Markus ja Tony Elglandin kanssa. Sibelius-Akatemiassa Mikkonen oli mukana vuodesta 1993 alkaen saksofonisti Jouni Järvelän Jouni Järvelä Groupissa. 1990-luvun puolivälissä Mikkonen liittyi trumpetisti Mika Myllärin ja saksofonisti Jari Perkiömäen yhtyeisiin, joiden jäsenenä hän myös levytti ensimmäisen kerran vuonna 1997. Muita yhtyekiinnityksiä Mikkosella ovat olleet rumpali Markus Ketolan Tila ja vuodesta 1999 saksofonisti Pekka Pylkkäsen Putkipaja.

Samuli Mikkonen trio perustettiin vuonna 1997. Myöhemmin mukaan tuli saksofonisti Sakari Kukko, jonka kanssa äänitettiin levyt *Virret* ja *Joulu*. Yhtye keikkaili myös nimellä **Samuli Mikkonen ja 3 henkeä** saksofonistina joko Sakari Kukko tai Sonny Heinilä. Vuonna 2002 kokoonpano laajeni oktetiksi **Samuli Mikkonen ja 7 henkeä**, jossa soittivat myös saksofonistit Juhani Aaltonen, Pepa Päivinen ja Jorma Tapio. Albumi *Samuli Mikkonen & 7 henkeä* ilmestyi vuonna 2003.

## Diskografiaa

* Korpea kuunnellessa (1998)
* Samuli Mikkonen & 7 henkeä (SMCD-3, 2003)

## Lähteet

## Aiheesta muualla
* 
* Samuli Mikkonen Jazz Finlandissa
Icom (yritys)

() on kansainvälinen radiovastaanottimien ja -lähettimien valmistaja.  Se valmistaa amatööriradioita, radioskannereita, lentokoneradioita, meriradioita ja maalla käytettäviä erikoisradioita. Icomin perusti sen alkuperäisellä nimellä Inoue vuonna 1954 Tokuzo Inoue.

Yhtiön päähallintopaikka on Osakassa ja sillä on sivutoimipisteitä Australian Melbournessa, Espanjan Barcelonassa, Kanadan Deltassa, Kiinan Pekingissä, Ranskan Toulousessa, Uuden-Seelannin Aucklandissa, Yhdistyneen kuningaskunnan Kentissä ja Yhdysvaltain Bellevuessa.

## Lähteet

## Aiheesta muualla
*Icom America
* Complete list of all amateur radio rigs produced by ICOM
Guido Boni

**Guido Boni** (7. helmikuuta 1892 Vicchio – 15. joulukuuta 1956 Gattaia di Vicchio) oli italialainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa, jossa hän voitti moniottelun joukkuekilpailussa kultaa ja sijoittui siinä yksilönä neljänneksi.

Vuoden 1913 telinevoimistelun maailmanmestaruuskilpailuissa Pariisissa Boni saavutti kolme mitalia: kaksi kultaista ja yhden pronssisen.

## Lähteet
Guido Romano

**Guido Romano** (3. joulukuuta 1887 Modena – 18. kesäkuuta 1916 Vicenzan lähistö) oli italialainen voimistelija ja olympiavoittaja. Hän voitti vuoden 1912 kesäolympialaisissa Tukholmassa kultaa joukkuevoimistelussa ja sijoittui moniottelun yksilökilpailussa yhdeksänneksi. Lontoon kesäolympialaisissa 1908 Romano jäi moniottelun yksilökilpailussa 19. sijalle.

## Lähteet
Sverre Grøner

**Sverre Grøner** (17. syyskuuta 1890 Gjerpen – 3. helmikuuta 1972 Oslo) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.

## Lähteet
Maude Karlén

**Maude Astrid Karlén** (s. 25. marraskuuta 1932 Tukholma) on ruotsalainen kilpauransa päättänyt telinevoimistelija ja olympiamitalisti. Hän kilpaili Melbournen kesäolympialaisissa 1956, missä hän saavutti hopeaa yhteisvoimistelussa. Lisäksi hän osallistui otteluun sijoittuen 53:nneksi ja joukkuekilpailuun sijoittuen kahdeksanneksi.

## Lähteet
* Maude Karlén Bio, Stats, and Results  Olympics at Sports-Reference.com 
* Profiili Ruotsin olympiakomitea 

### Viitteet
Johan Jarlén

**Johan Jonatan Assaf Jarlén** (4. marraskuuta 1880 Göteborg – 18. huhtikuuta 1955 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.

## Lähteet
Carl Bertilsson

**Carl Adolf Hjalmar Bertilsson** (18. lokakuuta 1889 Drängsered – 16. marraskuuta 1968 Vånga) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa. Myös Carlin veli Per Bertilsson oli voimistelija.

## Lähteet
Purjesimput

**Purjesimput** (Tetraroginae) on velhokaloihin kuuluva alaheimo. Alaheimon lajeja tavataan Intian valtamerestä ja Tyynestämerestä. Toisinaan purjesimppujen katsotaan kuuluvan skorpionisimppuihin (Scorpaenidae) alaheimona tai kokonaan omaksi heimokseen Tetrarogidae.

## Lajit ja anatomia
Purjesimppujen alaheimoon kuuluu 16 sukua ja noin 38 lajia. Kooltaan ne ovat yleensä pienikokoisia ja jäävät alle 15 cm:n pituisiksi, mutta suurin laji voi saavuttaa 81 cm:n pituuden. Ruumiinrakenteeltaan alaheimon kalat ovat litteähköjä ja pitkänomaisia, päässä on piiejä ja silmän taka on piikki, jonka kalat voivat nostaa pystyyn. Selkäevä on pitkä ja useilla lajeilla korkea. Purjesimppulajien pään piikit ovat evien ruodot ovat yhteydessä myrkkyrauhaseen. Purjesimput ovat erittäin myrkyllisiä ja voivat aiheuttaa erittäin tuskallisia haavoja myös ihmiselle. Väriltään alaheimon lajit ovat tyypillisesti ruskehtavankirjavia.  

## Levinneisyys ja elintavat
Purjesimppuja tavataan lämpimistä ja lauhkeista vesistä Afrikan etelärannikolta Tyynellemerelle. Suurin osa lajeista on mereisiä, mutta roki (*Notesthes robusta*) elää makeissa vesissä Australian itäosissa. Purjesimput elävät lähellä pohjaa ja niiden ravintoa ovat äyriäiset ja kalat.

## Lähteet
Nils Widforss

**Nils Johan Widforss** (3. marraskuuta 1880 Tukholma – 2. toukokuuta 1960 Bromma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa.

## Lähteet
Sven Landberg

**Sven Axel Richard Landberg** (6. joulukuuta 1888 Tukholma – 11. huhtikuuta 1962 Tukholma) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa joukkuevoimistelussa vuoden 1908 kesäolympialaisissa Lontoossa ja sitten ruotsalaisen järjestelmän joukkuekilpailussa vuoden 1912 kesäolympialaisissa Tukholmassa.

## Lähteet
Lesley Ashburner

**Lesley Ashburner** (21. lokakuuta 1883 Philadelphia, Pennsylvania – 12. marraskuuta 1950 Bethesda, Maryland) oli yhdysvaltalainen yleisurheilija ja olympiamitalisti. Hän kilpaili vuoden 1904 kesäolympialaisissa Saint Louisissa ja sai siellä pronssimitalin 110 metrin aitajuoksussa.

## Lähteet
Kirsi Aromaa

**Kirsi Elina Maarit Aromaa** (s. 23. heinäkuuta 1958 Pomarkku) on suomalainen balettitanssija. Hän tanssi aiemmin Suomen Kansallisbaletissa solistitanssijana klassisten balettien pääosissa. Sittemmin hän on toiminut baletin ja baletin repertuaarin pedagogina.

## Ura
Aromaasta tuli ylioppilas vuonna 1977. Hän opiskeli Suomen kansallisoopperan balettikoulussa. Vuosina 1978–1979 hän oli harjoittelijana Suomen kansallisbaletissa, ja tanssijana vuodesta 1979 lähtien. 

Aromaa oli 1980-luvulla Kansallisbaletin keskeisiä naistanssijoita, ja hänen tärkeimpiä töitään oli Gisellen, Don Quijoten, Huonosti vartioidun tytön, Pähkinänsärkijän ja Napolin päätehtävät. 

Vuonna 1984 Aromaa sijoittui toiseksi ensimmäisissä kansainvälisissä balettikilpailuissa naisten seniorisarjassa Natalia Tshehovskajan jälkeen.

Hän tanssi 23 vuotta baletin solistin ja ensitanssijan tehtävissä. Eläkkeelle hän jäi täysinpalvelleena 43-vuotiaana vuonna 2001. Hänen jäähyväisnäytäntönsä oli Joutsenlammen Odette-Odilen rooli, jota pidetään klassisen baletin rooleista kauneimpana ja raskaimpana. Eläköitymisensä yhteydessä hän aloitti balettipedagogin opinnot Jyväskylän yliopiston balettitanssijoille räätälöimästä erikoiskoulutuksessa.

Aromaa on opettanut muun mussa Oulun seudun ammattikorkeakoulu OAMK:n tanssinopettajakoulutuksen erikoiskoulutusluokkaa.

Aromaa valmistui tanssitaiteen maisteriksi Teatterikorkeakoulusta vuonna 2007.

## Yksityiselämä
Aromaan veli Jukka Aromaa on toiminut oopperan balettioppilaitoksen rehtorina.

## Rooleja
Aromaa on tehnyt rooleja muun muassa
*Bernardan talo: Tytär ja Seitsemän veljestä: Teeri (1980)
*Sudenmorsian (Sylvestersson): Paha henki ja Vuorovesi (1981)
*Sali no 6: Pureva tyttö ja Sinfonia D-duuri (1982)
*Kain ja Abel: Lintu (1983)
*Bolero, Concerto Barocco, Meri: Kolme paria ja Susi: Mustalaistyttö (1984)
*Kesäyön unelma (Veredon): Titania ja Tuonelan joutsen (baletista Lemminkäinen) (1985)
*Avanti, Napoli (Bournonville/Ralov): Teresina, Veronican tytär ja Uhri (Uotinen) (1986)
*Neljä luonnekuvaa: Sangviininen (1987)
*Rappusetti: Kuutoset (1989)
*Gala Performance: Venäläinen ballerina (1990)
*Divertimento No. 15: VI variaatio ja Maa (1991)
*Kaapeli ja Painajainen 2 (1993)
*Tshaikovskin pianokonsertto nro 2 (1994)
*Bach: Sarja nro 1, G-duuri soolosellolle ja Juhlat (Yli-Marttila): kuninkaallinen nainen (1995)
*Status Inevitabilis (1997)
*Giselle (Guillem): seuranainen (1998)
*Prinsessa Ruusunen (Nurejev - Petipa): Carabosse ja Prinsessa Ruusunen (Nurejev - Petipa): Sinisen linnun pas de deux (1999)
*co-Rotation² ja Mikrokosmos (Kallinen) (2001)
*Antiplastinen (2003)

## Lähteet

## Aiheesta muualla
* Kirsi Aromaan työt tanssijana Encore-esitystietokannassa
Itä–Länsi-ottelu 1952

Vuoden 1952 pesäpallon **[[Itä–Länsi-ottelu]]** pelattiin Hesperiassa 7. syyskuuta. Tämä oli kaikkiaan kahdeksastoista Itä–Länsi-ottelu. Katsojamääräksi koleassa säässä ilmoitettiin 1&nbsp;700.

## Osallistujat

### Vaihdot
* ei vaihtoja.

## Juoksulista
Itä aloitti sisällä.

## Lähteet
* mrasilainen.com/
Helmer Adler

**Karl Aksel Helmer Adler** (6. toukokuuta 1908 Kuhmo – 4. joulukuuta 1940 Helsinki) oli suomalainen vasemmistolainen toimittaja, kriitikko ja elokuvaohjaaja.

Adler kävi kahdeksan luokkaa Helsingin suomalaista lyseota ja siirtyi sitten lehtialalle. Hän oli toimittajana *[[Suomenmaa]]*-lehden uutisosastolla 1930–1932 ja ''Suomen Sosialidemokraatti'' -lehden toimittajana 1934–1938. Adler oli sen jälkeen vuoden verran ohjaajana Kirjan talossa toimineella Työväen Näyttämöllä.  

Adler toimi *[[Tulenkantajat (lehti 1932–1939)|Tulenkantajat]]*-lehden ja *[[Kirjallisuuslehti (suomalainen lehti)|Kirjallisuuslehden]]* avustajana, työskenteli *Suomen Sosialidemokraatin* kulttuuritoimittajana ja teki *[[Soihtu (opiskelijalehti)|Soihtu]]*-lehteä. Hän kuului kirjailijaryhmä Kiilaan ja oli mukana vuonna 1940 Suomen–Neuvostoliiton rauhan ja ystävyyden seuran (SNS I) johdossa. Vuonna 1934 Adler on keskeisessä roolissa suunniteltaessa Ranskan kansanrintamaa esikuvana käyttäen vasemmistososialidemokraattien ja kommunistien yhteisrintamaa. Ensimmäinen suunnittelukokous pidettiin Adlerin luona ja siinä vasemmistososialidemokraatteja edustivat Adlerin ohella Mauri Ryömä ja Jarno Pennanen.

Adler käsikirjoitti ja ohjasi 1939 elokuvan *[[Herrat ovat herkkäuskoisia]]*. Hän myös näytteli elokuvassa tohtori Van Hu Sanin roolia.

Talvisodan aikana Adler oli väestönsuojelutehtävissä. Kun Suomen viranomaiset loppukesästä 1940 ryhtyivät tukahduttamaan SNS:n toimintaa, Adler alkoi eräiden muiden ohella organisoida niin sanottuja iskuryhmiä puolustamaan seuran kokouksia. Hänet kutsuttiin syyskuussa 1940 asepalvelukseen ja hän toimi sitten kirjurina Helsingin suojeluskuntapiirissä. Adler teki itsemurhan kaasulla joulukuussa 1940.

## Lähteet
* Uppslagsverket Finland : Helmer Adler
* 
* Veikko Huuska : F.E. Sillanpään syntymän 125-juhlavuoden mietteitä 25.4.2013 
* Marja Wahlberg : Syyllisiä kunnes toisin todistetaan, Etsivä keskuspoliisi ja kulttuuriliberaalit 1934–1937. Suojelupoliisin tutkimusraportti 2/2012, Adlerista s. 19

### Viitteet

## Aiheesta muualla
* Ville Suhonen : ''Valtion viholliset – Etsivä Keskuspoliisi elokuvakulttuurin kintereillä''
Heimo Aaltonen

**Heimo Aaltonen** (s. 17. kesäkuuta 1952) on entinen suomalainen pesäpalloilija.

Kuuksosta kotoisin oleva Heimo Aaltonen pelasi mestaruussarjassa kymmenen kauden ajan ja oli SM-kultaa vuonna 1976 voittaneessa Kouvolan Pallonlyöjien joukkueessa. Cup-mestaruutta Aaltonen oli voittamassa 1977 ja 1983, lisäksi SM-sarjasta on tullut pronssia 1977. Miehen meriittinä on myös yksi pesäpallon arvo-ottelu lehdistön joukkueessa vuonna 1980. Otteluja mestaruussarjassa on kertynyt kaikkiaan 182, lyötyjä juoksuja 106 (5+101) ja pesispörssipisteitä 460,7. Aaltosen kasvattajaseura on Iitin Kisaajat.

## Saavutukset
### Pelaajana
* 1 SM-kulta: 1976
* 1 SM-pronssi: 1977

## Lähteet
* Pelaajakortit
* Geocaching Iitin Pyrintö 100 vuotta: pesäpallo

### Viitteet
Jorma Ahvenainen (pesäpalloilija)

**Jorma Ahvenainen** (s. 12. tammikuuta 1951) on entinen suomalainen pesäpalloilija ja pelinjohtaja.

Ahvenainen pelasi Mestaruussarjassa 1970-1979 edustaen koko ajan Kouvolan Pallonlyöjiä. Suomen mestaruuden Ahvenainen saavutti 1976 ja hopeaa 1970. Pronssia on tullut kahdesti ja Cup-mestaruus kaudella 1977. Itä-Länsi-ottelussa Ahvenainen esiintyi Idän puolella 1972.

Vuosina 1980-1989 Ahvenainen toimi ajoittain KPL:n mestaruussarja- ja ykkössarjajoukkueen pelinjohtajana.

## Saavutukset
### Pelaajana
* 1 SM-kulta: 1976
* 1 SM-hopea: 1970
* 2 SM-pronssia: 1972, 1977
* 1 Itä-Länsi-ottelu: 1972

## Lähteet
* Pelaajakortit
* KPL:n pelinjohtajat

### Viitteet
Curveball

**”Curveball”**, oikealta nimeltään **Rafid Ahmed Alwan al-Janabi** (, s. 1968), on Irakista vuonna 1999 loikannut mies, joka väitti länsimaisille tiedustelupalveluille työskennelleensä Irakin joukkotuhoaseprojektissa. Yhdysvaltain hallinto käytti Curveballin antamia tietoja perusteena Irakin sodan aloittamiselle. Curveballin antamissa tiedoissa oli useita epäloogisuuksia, mutta Yhdysvaltain tiedustelupalveluiden johto piti tietoja silti totuudenmukaisina. Vuosi sodan aloittamisen jälkeen liittouman nimittämä komissio todisti Curveballin valehdelleen järjestelmällisesti.

Alwan al-Janabi opiskeli kemiantekniikkaa Irakissa Bagdagin yliopistossa, mutta työskenteli Irakissa ollessaan vain televisioalalla. Hän loikkasi Irakista Saksaan vuonna 1999 ja haki poliittista turvapaikkaa. Al-Janabi lähetettiin Zirndorfissa sijainneeseen vastaanottokeskukseen, jossa hän yllättäen väittikin työskennelleensä korkeassa virassa Irakin joukkotuhoaseohjelmassa. Tämä kiinnitti Saksan tiedustelupalvelun huomion. Al-Janabi, jolle saksalaiset antoivat koodinimen ”Curveball”, kertoi vuosina 1999–2001 Saksan tiedustelupalvelulle työskennelleensä liikuteltavia joukkotuhoaseita valmistaneessa tehtaassa. Vastineeksi antamistaan tiedoista Saksa antoi Curveballille turvapaikan sekä rahaa. Saksan tiedustelupalvelu kertoi Curveballista myös Yhdysvaltain keskustiedustelupalvelulle. Vaikka CIA löysi Curveballin kertomuksesta useita epäjohdonmukaisuuksia ja useat CIA:n työntekijät epäilivät tietojen todenperäisyyttä, esitteli George W. Bushin hallinto Curveballin tiedot totena. Muun muassa Yhdysvaltain silloinen ulkoministeri Colin Powell esitteli Yhdistyneiden kansakuntien kokouksessa Curveballin antamia tietoja totena.

Ensimmäisen kerran Curveballin antamat tiedot osoitettiin aukottomasti valheellisiksi ensimmäisen kerran vuonna 2004, kun liittouman perustama, Irakin joukkotuhoaseita Irakin miehittämisen jälkeen etsinyt Iraq Survey Group totesi Curveballin antamien tietojen olleen täysin perättömiä. Seuraavana vuonna myös presidentti Bushin nimittämä Iraq Intelligence Commission tuli samaan lopputulokseen. Komission tekemän raportin mukaan Curveballin kanssa työskennelleet saksalaiset ja yhdysvaltalaiset viranomaiset pitivät häntä hulluna ja mahdollisesti alkoholistina, minkä lisäksi tiedustelupalvelujen johtajat siirsivät Curveballin antamia tietoja kyseenalaistaneita analyytikkoja pois tapauksen tutkinnasta. Vuonna 2011 myös Curveball itse myönti valehdelleensa tarkoituksella Saksan ja Yhdysvaltojen tiedustelupalveluille.

## Katso myös
* Downing Streetin muistio

## Lähteet
Adriano Mandarino Hypólito

**Adriano Mandarino Hypólito** (18. tammikuuta 1918 Aracajú – 10. elokuuta 1996) oli brasilialainen roomalaiskatolinen piispa. Hänet vihittiin fransiskaanien papiksi 18. lokakuuta 1942 ja nimitettiin São Salvador da Bahian arkkihiippakunnan vihkipiispaksi sekä Diospolis in Thracian titulaaripiispaksi 22. marraskuuta 1962. Piispaksi vihkiminen seurasi 17. helmikuuta 1963. Pääkonsekraattorina toimi Anselmo Pietrulla, jota avustivat Epaminondas José de Araújo ja Walfrido Teixeira Vieira.

Mandarino Hypólito sai 29. elokuuta 1966 nimityksen Nova Iguaçun piispaksi, jona hän toimi, kunnes jäi eläkkeelle 9. marraskuuta 1994. Hän osallistui Vatikaanin toiseen kirkolliskokoukseen.

## Lähteet
Markku Löfman

**Markku Löfman** (s. 18. huhtikuuta 1950 Suonenjoki) on suomalainen pesäpalloilija.

Löfman aloitti pelaamisen Valkealan Roiman juniorijoukkueessa, jonka jälkeen siirtyi KPL:n junioreihin v- 1964  ja  1966 KPL:n 2-joukkueeseen ja pelasi Pesäpallon mestaruussarjassa 1967–1980 yhteensä 14 kautta edustaen koko ajan Kouvolan Pallonlyöjiä. Suomen mestaruuden Löfman voitti neljä kertaa ja Cup-mestaruuden kahdesti. Lisäksi mitalisaldoa kaunistaa 1 SM-hopea ja kaksi pronssia.

Itä–Länsi-ottelussa Löfman on pelannut viisi kertaa ja Liitto–Lehdistö-kamppailuun hänet on valittu seitsemän kertaa.

## Saavutukset
### Pelaajana
* 4 SM-kultaa: 1967, 1968, 1969, 1976
* 1 SM-hopea: 1970
* 2 SM-pronssia: 1972, 1977
* 5 Itä-Länsi-ottelua: 1973–1976, 1978

## Lähteet
* Pelaajakortit
* 

### Viitteet
Ilkka Kannelkoski

**Ilkka Kannelkoski** (s. 22. toukokuuta 1953) on entinen suomalainen pesäpalloilija ja jääkiekkoilija.

Kannelkoski pelasi Pesäpallon mestaruussarjassa 1971–1982 yhteensä 9 kautta edustaen Kouvolan Pallonlyöjiä, pois lukien kausi 1978, jolloin hän edusti Helsinki-Pesistä. Suomen mestaruuden Kannelkoski saavutti 1976 pelatessaan kopparina. Seuraavalla kaudella KPL oli kolmas, mutta Kannelkoski pelasi vain yhdessä ottelussa. Mestaruussarja otteluita Kannelkoskelle kertyi 160. Liitto-Lehdistö-ottelussa Kannelkoski oli mukana 1975 ja 1976.

Pesäpallon ohella Kannelkoski pelasi jääkiekkoa KooKoon riveissä Divarissa, jossa sijoittui kaudella 1976–1977 pistepörssissä kuudennelle sijalle tehoilla 32+22.

## Saavutukset
### Pelaajana
* 1 Pesäpallon, SM-kulta: 1976
* 1 Pesäpallon, SM-pronssi: 1977

## Lähteet
* Pelaajakortit
* Divarin kaudesta 76-77
* Kannelkosken statistiikkaa aiemmilta divari kausilta

### Viitteet
Sami Sirviö

**Sami Sirviö** voi tarkoittaa seuraavia:

*Sami Sirviö (s. 1970), ruotsinsuomalainen rock-muusikko
*Sami Sirviö (s. 1970), suomalainen pesäpalloilija
Suokeltakerttu

**Suokeltakerttu** (*Calamonastides gracilirostris*) on kerttusten heimoon kuuluva varpuslintu.

## Levinneisyys
Suokeltakerttua tavataan hajanaisesti Afrikan suurten järvien alueella. Lajin kannaksi arvioidaan 3&nbsp;500–15&nbsp;000 yksilöä. Se on luokiteltu vaarantuneeksi, koska sen kanta on pieni ja esiintymät ovat hajanaisia. Suokeltakerttua uhkaa elinympäristöjen tuhoutuminen.

## Elinympäristö
Suokeltakerttu elää erityisesti papyrussoilla, mutta myös muilla marskimailla.

## Lähteet
Vuorikeltakerttu

**Vuorikeltakerttu** (*Iduna similis*) on kerttustn heimoon kuuluva varpuslintu.

## Levinneisyys
Vuorikeltakerttua tavataan Afrikan itäosissa. Lajia on kuvattu paikallisesti yleiseksi, ja se on luokiteltu elinvoimaiseksi.

## Lähteet
Matti Lautala

**Matti Lautala** (12. marraskuuta 1947 Luumäki – 5. tammikuuta 2024) oli suomalainen pesäpalloilija.

Matti *Nakke* Lautala aloitti pelaamisen kouluiässä ja liittyi 1962 Kouvolan Pallonlyöjiin. Lautala pelasi Pesäpallon mestaruussarjassa 1964–1981 (1964–1965 varamiehenä) saavuttaen Suomen mestaruuden viisi kertaa ja Cup-mestaruuden kahdesti. Lisäksi mitalisaldoa kaunistaa 1 SM-hopea ja kaksi pronssia. Kaikkiaan loppusarjoineen 317 mestaruussarjaottelua pelannut Lautala toi näissä yhteensä 359 juoksua sijoittuen useina vuosina tuojatilaston top 10:een. Lautalan ulkopelipaikka oli yleensä kakkosvahti. Pesispörssipisteitä Lautalalle kertyi 1687,7. Sillä sijoittui edelleen kauden 2012 jälkeen pörssissä sijalle 36.

Itä–Länsi-ottelussa Lautala pelasi yhdeksän kertaa ja Liitto–Lehdistö-kamppailuun hänet valittiin kahdeksan kertaa.

Lautala pelasi nuoruudessaan jalkapalloa Susien B- ja C-junioreissa.

## Saavutukset
### Pelaajana
* 5 SM-kultaa: 1966, 1967, 1968, 1969, 1976
* 1 SM-hopea: 1970
* 2 SM-pronssia: 1972, 1977
* 9 Itä–Länsi-ottelua: 1969–1971, 1973–1978

## Lähteet

* Pelaajakortit
* Miesten pesispörssi
* 

### Viitteet
Karel Heijting

**Karel Heijting** (1. toukokuuta 1883 Kutoarjo, Keski-Jaava – elokuu 1951 Pariisi) oli alankomaalainen jalkapalloilija ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa pronssia saaneeseen joukkueeseen. Vuonna 1914 Heijting muutti Ranskaan, ja ensimmäisen maailmansodan puhjettua hän liittyi Muukalaislegioonaan. Saksalaiset kuitenkin vangitsivat hänet vuonna 1915, ja hän vietti jäljellä olleen sota-ajan sotavankina.

## Lähteet
Mauri Alanne

**Mauri Alanne** (s. 27. maaliskuuta 1956) on suomalainen pesäpalloilija.

Alanne pelasi Pesäpallon mestaruussarjassa 1972-1980 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 

Itä-Länsi-ottelussa Alanne pelasi Idän puolella vuonna 1975. Pörssipisteitä Alanne keräsi 358,7.

## Saavutukset
### Pelaajana
* 1 SM-kulta: 1976
* 2 SM-pronssia: 1972, 1977
* 1 Itä-Länsi-ottelu: 1975

## Lähteet
* Pelaajakortti
* Miesten pesispörssi

### Viitteet
CB-puhelin

**CB-puhelimella** (lyhyemmin **CB**) tarkoitetaan keskusteluradiota eli kansalaisten omassa käytössä olevia taajuuksia (). Radiopuhelimen käyttämiseen ei tarvita pätevyystodistusta, lähetyslupaa eikä taajuusmaksua, vaan CB-puhelin on niin sanottu *vapaa radio*. 

Puolassa on käytössä rinnakkain myös oma kansallinen CB-radiopuhelinkanavointi, jossa taajuus ei pääty -5 kHz:iin, vaan tasakymmenlukuihin.

## Lähteet
Vuorimies (veistos)

**Vuorimies** on kuvanveistäjä Martti Peitson pronssinen veistos vuodelta 1974. Veistos sijaitsee Lohjalla Keskusaukiolla. Veistos kunnioittaa lohjalaisia kaivosmiehiä ja lohjalaista vuorityötä. Aloitteen veistoksen saamiseksi teki Lohjan kotiseutututkimuksen ystävät ry.

## Lähteet
Martti Peitso

**Martti Peitso** (24. elokuuta 1924 Raahe – 4. joulukuuta 1994) oli suomalainen kuvanveistäjä. Raahelaissyntyinen Peitso toimi pääosan urastaan, yli kolmekymmentä vuotta, Tammisaaressa.

Peitso opiskeli 1940-luvulla sekä Taideteollisessa oppilaitoksessa että Helsingin yliopiston piirustussalissa. Vuosina 1950-1954 hän oli Wäinö Aaltosen oppilaana. Vuodesta 1955 hän oli Teknillisen korkeakoulun arkkitehtiosaston opettaja. Hän osallistui Sibelius-monumentin veistoskilpailuun 1962, jossa hän jatkokilpailussa tuli toiselle sijalle.

Peitso sai valtion ylimääräisen taiteilijaeläkkeen toukokuusta 1987 alkaen.

Peitson teoksia on runsaasti Tammisaaren museossa.

## Kilpailusijoituksia
*1. palkinto SAK:n muistomerkkikilpailussa 1957 
*2. palkinto Sibelius-monumentin jatkokilpailussa Helsingissä 1962

## Teoksia
* suihkukaivo 1961, Inkeroinen
**Vapaudenliekki* (*Vapaudenkaivo*) 1966, Tammisaari.
**Suder Mattes*, 1966, Sjöstad, Lesjöfors, Ruotsi. 
**[[Vuorimies (veistos)|Vuorimies]]*, 1974, Lohja.
**[[Kylpevä]]* 1975, Tammisaari.
**Henrik Gabriel Porthan*, 1978, Viitasaari.
**John Österholmin muistomerkki*, 1982, Tammisaari

## Kuvia julkisista teoksista

Tiedosto:Martti Peitso Vapaudenkaivo 1966.jpg|*Vapaudenkaivo*, 1966, Tammisaari.
Tiedosto:Martti Peitso Sudermattes.JPG|*Suder Mattes*, 1966, Lesjöfors, Ruotsi.
Tiedosto:Lohja keskusaukio, Vuorimies, Martti Peitso.jpg|*Vuorimies*, 1974, Lohja.
Tiedosto:Peitso, Kylpeva.jpg|*[[Kylpevä]]*, 1975, Tammisaari.
Tiedosto:Porthanin patsas by Martti Peitso.jpg|*Porthanin patsas*, 1978, Viitasaari.
Tiedosto:Martti Peitso John Österholm 1982.jpg|John Österholm, 1982, Tammisaari


## Lähteet
Sigvard Sivertsen

**Sigvard Jakob Sivertsen** (27. helmikuuta 1881 Bergen – 27. joulukuuta 1963 Bergen) oli norjalainen voimistelija ja olympiavoittaja. Hän oli vuoden 1908 kesäolympialaisissa Lontoossa mukana saamassa joukkuevoimistelussa hopeaa. Hän kilpaili myös vuoden 1912 kesäolympialaisissa Tukholmassa, jossa hän kuului vapaassa järjestelmässä kultaa voittaneeseen joukkueeseen.

## Lähteet
Carl Silfverstrand

**Carl Johan Silfverstrand** (9. lokakuuta 1885 Helsingborg – 2. tammikuuta 1975 Helsingborg) oli ruotsalainen voimistelija,  yleisurheilija ja olympiavoittaja. Hän osallistui vuoden 1908 kesäolympialaisissa Lontoossa seiväshyppyyn (10. sija) ja pituushyppyyn (20. sija). Vuoden 1912 kesäolympialaisissa Tukholmassa Silfverstrand kuului voimistelijana ruotsalaisessa järjestelmässä kultaa voittaneeseen joukkueeseen.

Silfverstrand toimi yleisurheiluvalmentajana Suomessa vuosina 1919–1920 ja 1925–1927, Tanskassa 1922–1925 ja Norjassa 1927–1936. 

## Lähteet